Børnemiljøvudering på Krudtuglen udarbejdet maj 2017.

Der blev afholdt gruppemøder, hvor der blev talt fysisk - og psykisk og æstetiske børnemiljø.

Det fysisk børnemiljø handlede om de fysiske rammer indendørs og udendørs, bla. Om der er mulighed for bevægelse, fordybelse, gode pladsforhold, støj , lys m.m. :

Børnene synes at der er super gode muligheder for bevægelse både ude og indendørs. Der er plads nok på stuerne, men trængsel ved deres garderober især når de kommer fra skole. Der er en del støj indenfor, men ude er der ro og tid til fordybelse. De efterlyser et stille rum, hvor man evt. kunne læse og spille ipad.

Det psykiske miljø handler om, hvordan børnene trives med hinanden og de voksne:

Alt i alt er alle børn glade for at gå på Krudtuglen, de har gode venner og føler sig trygge og har tillid til de voksne. De vil gerne have mere selvbestemmelse (2.klasserne). Det var kun ca. 2 % der blev drillet men ingen følte sig mobbet. Sproget børnene imellem kunne godt være bedre.

Det æstetiske miljø handler om samspillet mellem omgivelserne og børnene sanser i dagligdagen. Det har betydning for om børnene oplever Krudtuglen som et rart sted , som motiverer og inspirer og giver dem lyst til at udfolde sig.

Børnene kunne godt lide at bla. gangen er blevet malet. Indretningen og det, at man kan se de ting man skal bruge på de forskellige stuer er godt. Salen og toiletterne er lidt kedelige og kan godt bruge lidt farve. Evt. lamineret tegneserier på toiletdøren og sportsmotiver i salen. Overdækning over armgang, så man kan bruge den i regnvejr var et ønske fra 2. klasserne.

Handleplan.

Forsat at arbejde med børnenes tiltaleform indbyrdes.

At tilbyde børnene et stillerum er ikke muligt, men vi skal have fokus på, at det nuværende rum ” Hyggestuen”, som benyttes til spil, læsning og andre rolige aktiviteter også håndhæves til at være det ” Stille rum”.